Page:Tragical ballad of Lord John's murder.pdf/2

 LORD JOHN'S MURDER.

John stands in his stable door,

Says he, I will gae ride;

His lady, in her bigly bower,

Desired him to bide.

"How can I bide, how can I bide?

How shall I bide wi' thee?

When I ha'o kill'd your ae brother,

You hae nae mair but he."

"If ye ha'e kill'd my ae brother,

Alas! and wae is me;

If ye be well yoursel', my love,

The less matter will it be!

"Ye'll do you to yon bigly bower,

And take a silent sleep,

And I'll watch in my highest tower,

Your fair body to keep.'

She has shut her bigly bower,

All wi' a silver pin;

And done her to the highest tower,

To watch that nane come in.